廣州市育才中學

廣州市育才中學係中國廣東省廣州市嘅其中一間全日制中學，喺1951年開始創辦。之前嗌過廣東省育才學校、華南師範學院實驗學校、廣州市第六十二中學嘅名。呢間學校係廣州解放之後，中國共產黨喺廣州辦嘅第一間學校。而呢間學校有兩間校區，都喺越秀區入面。呢間學校係成個廣東省規模最大同埋最多優質學位嘅其中一間中學。

介紹
學校佔地面積30000幾平方米，其中學校入面嘅教學樓、科學樓、圖書館、實驗室、運動場、生物園、地理園、校園網等設施都係按嗮廣東省一級嘅學校標準嚟整嘅，課室入面有多媒體嘅教學平臺。依家學校總共有72個教學班。

校服色

呢間學校嘅主要校服顏色係呢種。

史
1951年：中國共產黨同廣州市人民政府喺越秀山鎮南路2號成立咗間學校。
1953年：同中共中央華南分局幹部子弟學校合併。學校名改成「廣東省育才學校」，重搬到而家嘅華師附中嗰頭。
1954年：學校搬咗去福今路。
1961年：學校再改名做「華南師範學院實驗學校」。
1968年秋：受到嗰時嘅破四舊思想影響，學校改叫「廣州市第六十二中學」。
1978年：學校嘅小學部同中學部一分為二，小學部變成梅花村小學。
1995年：學校用返以前「廣州市育才中學」嘅名。
2001年：喺二沙島開咗間廣州市育才實驗學校。
2002年：同廣州市第卌八中學合併，叫「廣州市育才中學」。

校區
呢間學校一共有2個校區，都喺越秀區入面。其中：
初中部：水均南街21號
高中部：福今路2號

攞過嘅獎
廣州市畢業班工作一等獎
全國現代教育技術實驗學校
全國科研興教示範基地
廣東省首批省一級學校
廣東省心理健康教育示範學校
廣州市首批示範性高級中
廣州市青少年科技教育先進單位
廣州市科普工作先進單位

越秀區中學